एमडीयू के हॉस्टलों में रखेंगे फर्स्ट एड बॉक्स, एक एंबुलेंस भी मिली
राज्यपालएवं एमडीयू के कुलाधिपति प्रो. कप्तान सिंह सोलंकी ने गुरुवार को विश्वविद्यालय यूथ रेडक्रॉस समिति के तत्वावधान में एक एंबुलेंस, सात व्हीलचेयर और 22 प्राथमिक उपचार बॉक्स का लोकार्पण किया। विश्वविद्यालय प्रशासन को एंबुलेंस, व्हीलचेयर प्राथमिक उपचार बॉक्स सुविधाएं सौंपी। कुलपति प्रो. बिजेंद्र कुमार पूनिया ने राज्यपाल को प्राथमिक उपचार बॉक्स विवि के छात्रावासों में उपयोग में लाए जाएंगे। व्हील चेयर का इस्तेमाल विश्वविद्यालय सचिवालय, परीक्षा सदन, स्टूडेंट एक्टिविटी सेंटर, विवेकानंद पुस्तकालय बॉयज एवं गर्ल्स हास्टल परिसर में किया जाएगा। एंबुलेंस पूरे विश्वविद्यालय समुदाय के काम आएगी।
इस मौके पर यूथ रेडक्रॉस कार्यक्रम समन्वयक प्रो. राधेश्याम के अलावा अधिष्ठाता छात्र कल्याण प्रो. राजकुमार, प्रॉक्टर एवं चीफ वार्डन बॉयज प्रो. एससी मलिक, चीफ वार्डन गर्ल्ज प्रो. राजेश धनखड़, यूनिवर्सिटी हेल्थ सेंटर के इंचार्ज डा. राजीव शर्मा, विवेकानंद पुस्तकालयाध्यक्ष डा. सतीश मलिक, डा. रणबीर सिंह गुलिया, वाईआरसी काउंसलर डा. बबीता खोसला डा. रचना भटेरिया, वाईआरसी फील्ड सुपरवाइजर वाईएस मोर, परिवहन अधिकारी जेएस दहिया मौजूद रहे।
राज्यपाल ने विश्वविद्यालय परिसर में नवनिर्मित 36 यूनिवर्सिटी फ्लैट्स खेल छात्रावास का उद्घाटन करने के बाद आर्य भट्ट सेंट्रल इंस्ट्रूमेंटेशन लैबोरेट्री (सीआईएल) की आधारशिला रखी। फ्लैट्स लगभग 4 करोड़ 50 लाख रुपए की लागत से तैयार किए गए हैं। इन 3024 वर्ग मीटर कवर्ड एरिया में बने फ्लैट्स से गैर शिक्षक कर्मियों को रिहायशी सुविधा मिलेगी। खेल छात्रावास करीब एक करोड़ 38 लाख रुपए की लागत से तैयार हुआ। यहां 50 खिलाड़ियों के रहने की सुविधा रहेगी। राज्यपाल ने 3 करोड़ 25 लाख रुपए की लागत से निर्मित होने वाली आर्य भट्ट सेंट्रल इंस्ट्रूमेंटेशन लैबोरेट्री की आधारशिला भी रखी। इस विशिष्ट उपकरण प्रयोगशाला में 8 बड़ी प्रयोगशालाएं तथा 6 छोटी प्रयोगशालाएं होंगी। इसमें कांफ्रेंस कक्ष का भी प्रावधान होगा। सीआईएल का निर्माण राष्ट्रीय उच्चतर शिक्षा अभियान के तहत प्राप्त वित्तीय अनुदान से होगा।
रोहतक. एमडीयूको मिली व्हीलचेयर को स्टाफ के सुपुर्द करते राज्यपाल प्रोफेसर कप्तान सिंह सोलंकी वीसी बीके पुनिया।
रोहतक | भारतको यदि रोजगार-सृजनकर्ताओं का देश बनाना है तो उद्यमिता का रास्ता चुनना होगा। उद्यमिता के जरिए केवल रोजगार सृजन का रास्ता प्रशस्त होगा, बल्कि इससे अर्थ एवं संपत्ति सृजन भी होगा। भारत में अनुकूल स्टार्ट-अप संस्कृति विकसित किए जाने की जरूरत है। यह कहना है प्रदेश के राज्यपाल प्रोफेसर कप्तान सिंह सोलंकी का। वे गुरुवार को एमडीयू के प्रबंध अध्ययन एवं शोध संस्थान (इमसॉर) के तत्वावधान में आयोजित अंतर्राष्ट्रीय संगोष्ठी के उद्घाटन सत्र पर बोल रहे थे। स्टार्ट अप इंडिया रेसिपी फॉर इनक्लूसिव एन्त्रोप्रोनियरशिप एंड इनोवेशन : इश्यूज एंड चैलेंजेस विषय पर राधाकृष्णन सभागार में यह अंतर्राष्ट्रीय संगोष्ठी दो दिन चलेगी। एमडीयू कुलपति प्रो. बिजेंद्र कुमार पूनिया ने भी युवाओं को प्रेरित किया। यूएसए के प्रोफेसर डाॅ. दामोदर गोलहर ने उद्यमिता क्षेत्र के विभिन्न आयामों एवं चुनौतियों पर विचार रखे। उद्यमिता में प्रयोगधर्मिता प्रधान है। ऐसे में रिस्क टेकिंग एबिलिटी (जोखिम लेने की प्रवृत्ति) अहम होती है। सरकार को भी नव-उद्यमियों को प्रोत्साहन देने के लिए अनुकूल गवर्नेंस व्यवस्था बनानी होगी। इसमें पर्यटन, कपड़ा उद्योग, खाद्य प्रसंस्करण, सस्टेनेबल इनवायरमेंट, शिक्षा क्षेत्र शामिल है। इमसार निदेशक प्रो. एएस बूरा प्रो. कमलेश ने भी अपने विचार रखे। मंच संचालन डा. दिव्या मल्हान शोधार्थी शीबा कादयान ने किया। संयोजन प्राध्यापक डा. रामफूल ने किया। इस मौके पर डीन, एकेडमिक अफेयर्स प्रो. एनआर गर्ग, रजिस्ट्रार जितेन्द्र भारद्वाज, आईआईएम निदेशक प्रो. धीरज शर्मा, भाजपा जिला अध्यक्ष अजय बंसल आदि मौजूद रहे।
hne_Deva hin_Deva bho_Deva hin_Deva hin_Deva hin_Deva